Charles Ericksen

Charles Ericksen (født som Karl Fredrik Eriksen 20. juni 1875 i Tønsberg, død 23. februar 1916 i New York) var en norsk-amerikansk bryter som deltok i de olympiske leker 1904 i St. Louis.

Ericksen ble olympisk mester i klassen weltervekt. Det var ti deltakere i klassen. Han representerte klubben Brooklyn Norwegier Turnverein, og var fortsatt norsk statsborger da han vant sitt OL-gull. I 1912 var han i Norge som rikstrener for de norske friidrettsutøverne dom deltok i OL i Stockholm. Han reiste så tilbake til USA og var ved sin død president i Scandanavian-American Athletic League. Ericksen var sammen med Bernhoff Hansen den første norske statsborger som vant OL-gull. 

I 2021 endret Den internasjonale olympiske komité sin database over olympiske medaljevinnere, slik at både Ericksen og Hansen nå er registrert som deltakere og olympiske mestere for Norge.

OL-medaljer 
  1904  St. Louis -  Gull, Bryting, weltervekt fristil  Norge

Referanser

Eksterne lenker 
 

Brytere fra USA
Norske brytere
Olympiske mestere for Norge
Medaljevinnere under Sommer-OL 1904
Deltakere for Norge under Sommer-OL 1904
Brytere under Sommer-OL 1904
Personer fra Tønsberg kommune
Personer fra USA født i Norge
Fødsler i 1875
Dødsfall i 1916